Diari Oficial de la Generalitat Valenciana


Sumari del DOGV 3945, del 22-02-2001 (2001/1083)

Notificació de la resolució del recurs ordinari amb el número de referència interna R-332/98.
---------------------------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1083


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs ordinari amb el número de referència interna R-332/98. [2001/M1083]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Luis García Luna, carrer de Magallanes, 20-3é, 12651 Castelló de la Plana, la resolució del recurs ordinari amb el número de referència interna R-332/98.
  
Resolució
  
Examinat el recurs ordinari formulat pel senyor Luis García Luna, contra resolució del Servei Territorial d'Arquitectura i Habitatge de Castelló, en l'expedient per sol·licitud de visat i d'ajudes econòmiques directes per a adquisició protegida d'habitatge de preu taxat número 12/1T/0134/1998/040.
  
Antecedents de fet
  
1. L'interessat, adquirent d'un habitatge lliure de nova construcció (zona 0), mitjançant contracte de compravenda de 25 de març de 1998, va presentar, en el Servei Territorial d'Arquitectura i Habitatge de Castelló, sol·licitud de visat i d'ajudes econòmiques directes el dia 24 d'abril de l'any esmentat.
  
2. Mitjançant escrit tramés amb justificant de recepció de 15 de maig de 1998, el servei territorial va donar audiència a l'interessat, per incompliment dels requisits exigits en l'article 8.1b) en relació amb l'article 9 b) del Decret 113/96, de 5 de juny, ja que quedava acreditat que els seus ingressos familiars ponderats excedien de 5'5 vegades el salari mínim interprofessional i, per tant, no procedia cap finançament qualificat.
  
3. Amb data 1 de juny de 1998, transcorregut en excés el termini concedit sense que l'interessat presentara cap al·legació i/o justificació en la seua defensa, el servei territorial dicta resolució denegatòria, amb els fonaments assenyalats en l'apartat anterior.
  
4. Contra l'esmentada resolució el senyor Luis García Luna interposa recurs ordinari, dins del termini i en la forma escaient, amb les al·legacions que consten en aquest i que es donen ací per reproduïdes a fi de ser breus.
  
Fonaments de dret
  
1. Aquesta direcció general és competent per a la resolució del present recurs ordinari, tant pel que disposa l'article 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 225/1999, de 15 de desembre, del Govern Valencià (DOGV núm. 3648 de 20 de desembre).
  
2. El que disposen els articles 107, 110, 114, 115, 116 i 117 de la LRJAP i PAC, quant a l'admissió i tramitació del recurs ordinari.
  
3. Segons el que estableix l'article 8 1 b) del Decret 2.190/1995, de 28 de desembre (BOE 30 de desembre) serà requisit imprescindible, entre altres, per a accedir al finançament qualificat que els adquirents, adjudicataris o promotors per a ús propi o arrendataris dels habitatges, tinguen ingressos ponderats que no excedisquen de 5'5 vegades el salari mínim interprofessional.
  
4. En el cas que ens ocupa, examinada la documentació que hi ha en l'expedient es comprova:
  
1. Que en la tramitació de l'expedient s'han complit els requisits procedimentals, i específicament el tràmit d'audiència a l'interessat.
  
2. Que l'interessat al·lega que en la declaració del IRPF-96 s'inclou una percepció com a prestació per desocupació en pagament únic, que té la consideració de renda irregular, per la qual cosa els ingressos familiars de l'esmentat període queden per davall de 5,5 vegades el salari mínim interprofessional.
  
3. Que, examinada la declaració del IRPF que va presentar l'interessat, no consta cap renda irregular en aquesta i figuren únicament rendiments de treball i capital immobiliari.
  
4. Que, com a conseqüència d'allò que s'ha manifestat en l'expedient hi ha constància que no es complien els requisits exigits per la normativa vigent, en concret l'article 8.1b) en relació amb l'article 14.1 del Real Decret 2.190/1995, de 28 de desembre, i l'article 9.b) del Decret 113/96, de 5 de juny, del Govern Valencià, atés que els ingressos familiars ponderats ascendeixen a 6,97 vegades el salari mínim interprofessional, superant el límit de 5,5 vegades assenyalat en la legislació vigent.
  
En conseqüència, a la vista de les actuacions i atés que el recurrent no ha presentat cap prova que desvirtue el contingut de la resolució impugnada, cal confirmar-la.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs ordinari interposat pel senyor Luis García Luna, contra la Resolució del Servei Territorial d'Arquitectura i Habitatge de Castelló, d'1 de juny de 1998, la qual queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu de Castelló, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que puga interposar qualsevol altre recurs que estime convenient.